Natten til torsdag udbrændte hele førstesalen i et byhus i Rimmensgade i Frederikshavn. Branden er opstået i trappeopgangen mellem stueetagen og førstesalen og det får politiet til at tro, at branden kan være påsat.

Det fortæller Henrik Beck, der er vagtchef ved Nordjyllands Politi. Førstesalen stod tom, mens der i stueetagen er en såkaldt sandwich-kiosk. Politiets teknikere går i løbet af torsdagen i gang med at undersøge stedet.